Oscars: ‘Joker’ (weer) 11 keer benoem | Netwerk24
Oscars: ‘Joker’ (weer) 11 keer benoem
Deur Christiaan Boonzaier 13 Januarie 2020 18:07
Joaquin Phoenix het rede om te glimlag nadat hy ’n Oscar-benoeming as beste akteur vir sy hoofrol in Joker gekry het. Foto: Warner Bros. Pictures / www.vox.com
Die Academy of Motion Picture Arts and Sciences, wat jaarliks die gesogte Oscars uitdeel, het die Britse Baftas geëggo en óók die sielkundige riller Joker 11 keer benoem.
Die akteur Joaquin Phoenix het die vierde Oscar-benoeming in sy loopbaan vir sy rol as die bose Joker losgeslaan – en beroepswedders sal waarskynlik reusebedrae geld wed dat hy uiteindelik die goue beeldjie vir dié rol sal wen.
Die rolprent se skrywer-regisseur, Todd Phillips, is drie keer benoem as skrywer, regisseur én vervaardiger (beste rolprent), terwyl die rolprent ook in die kategorieë beste kinematografie, beste kostuumontwerp, beste redigering, beste grimering en haarstilering, beste oorspronklike klankbaan, beste klankredigering en beste klankvermenging benoem is.
Hoewel Joker op vanjaar se Oscar-toekenningsgeleentheid met die meeste benoemings spog, gaan dit weens strawwe kompetisie die wind van voor kry: Die rolprente 1917, Once Upon a Time . . . in Hollywood en The Irishman is elk tien keer benoem en sal ook sterk aanspraak maak op die meeste van die pryse wat Joker hoop om huis toe te neem.
Jojo Rabbit, Greta Gerwig se Little Women, die Netflix-drama Marriage Story én die Suid-Koreaanse rolprent Parasite, wat moontlik as beste internasionale rolprent bekroon kan word, is elk ses keer benoem.
Renée Zellweger is in die skoene van Judy Garland en die gunsteling om die Oscar vir beste aktrise te wen. Foto: LD Entertainment / Pathé / www.bustle.com
Die byna onherkenbare Charlize Theron in Bombshell. Foto: Lionsgate / wwwonenewspage.com
Suid-Afrika se vlag wapper ook hoog nadat Charlize Theron as beste aktrise vir haar rol in Bombshell benoem is. Sy sal waarskynlik die knie moet buig voor Renée Zellweger, wat danksy haar hoofrol in Judy onstuitbaar is en moeilik sal wees om te klop.
Die 92ste Academy Awards word op 10 Februarie (vroeg Suid-Afrikaanse tyd) oudergewoonte weer in die Dolby-teater in Los Angeles aangebied.
Hier is die volledige benoemingslys:
Beste aktrise in ’n hoofrol
Beste akteur in ’n hoofrol
Leonardo DiCaprio (Once Upon a Time . . . in Hollywood)
Beste aktrise in ’n ondersteunende rol
Beste akteur in ’n ondersteunende rol
Brad Pitt (Once Upon a Time . . . in Hollywood)
Quentin Tarantino (Once Upon a Time . . . in Hollywood)
Beste dokumentêr (vollengte)
Beste dokumentêr (kortrolprent)
Beste internasionale rolprent
Corpus Christi (Pole)
Les Misérables (Frankryk)
Pain and Glory (Spanje)
Beste oorspronklike lied
“(I’m Gonna) Love Me Again” (Elton John en Bernie Taupinc, Rocketman)
“I Can’t Let You Throw Yourself Away” (Randy Newman, Toy Story 4)
“I’m Standing with You” (Diane Warren, Breakthrough)
“Into the Unknown” (Kristen Anderson-Lopez en Robert Lopez, Frozen II)
“Stand Up” (Joshuah Brian Campbell en Cynthia Erivo, Harriet)
Beste kortrolprent (animasie)
Todd Phillips en Scott Silver (Joker)
Bong Joon-ho en Han Jin-won (Parasite)
Sam Mendes en Krysty Wilson-Cairns (1917)
Meer oor: Renee Zellweger | Oscars | Charlize Theron | Judy | Joaquin Phoenix | Flieks | Joker | Bombshell
‘Kanarie’ vlieg nog hoër met Glaad-benoeming
RESENSIE: Zellweger straal in ‘Judy’ as Garland